**Sonetul credinței**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu sunt creștin însă nu fac tam tam:

Credința-mi eu prin fapte-o manifest

Iar tot ce scriu este un simplu test,

Cuvântul fiind și spadă și balsam.

Că ești cu Tatăl e ușor a scrie

Însă nu-l aminti la orice pas -

Frumosul Lui nu are nici impas,

Nici urmă de habotnicie.

Când scrii , fii scurt, concis ca El,

Nu-ți lăbărța credincioșia

În versuri care au ca țel

De-a înnegri noian hârtia,

Clamând iubirea pentru El!...

Fă ”practica”, nu ”teoria”!